ఒకానొకప్పుడు ఒక అందమైన రాజ్యం ఉండేది.
అంతా పరిపూర్ణంగా ఉంది అనడానికి లేదు.
ఎంతైనా మనుషులే కదా.
కానీ వారి రాజు మంచిగా, న్యాయబద్ధంగా పరిపాలించే వాడు. పంటలు సమృద్ధిగా ఉండేవి.
పక్షులు రాగాలు ఆలపించేవి, పిల్లలు నవ్వుతూ ఉండేవాళ్లు,
జనాలు ఆనందంగా ఉండేవాళ్లు.
కానీ ఒకరోజు,
ఒక విచిత్రమైన అంధకారం అలుముకుంది.
ఆ అంధకారం ప్రజల హృదయ లోలోతుల్లోకి చొచ్చుకుపోయి,
వారిలోని ఆనందాన్ని హరించివేసి,
విషాదాన్ని మాత్రమే మిగిల్చింది.
ఆ అంధకారాన్ని పారద్రోలీ, తన జనులను కాపాడతానని రాజు ప్రతిన పూనాడు.
ఒక మహోన్నత శక్తిగల ఆయుధం గురించి రాజుకు తెలుస్తుంది.
తేజోదీప్త ఖఢం.
కేవలం ఆ ఖడ్గం మాత్రమే శాపానికి విరుగుడుగా పని చేసి, మళ్లీ ఆనందాలను తీసుకురాగలదు.
కానీ అతను ఎంత శ్రమించినా,
రాజు గానీ, అతని మనుషులు గానీ ఆ ఆయుధాన్ని చేజిక్కించుకోలేకపోతారు,
ఎందుకంటే వారిలో రవ్వంత ఆశ కూడా లేదు కాబట్టి.
ఆ ఖడ్గాన్ని హస్తగతం చేసుకొనే అర్హతగల యోధుని కోసం
మరో దారి లేక ఒక టోర్నమెంట్ ని నిర్వహించడం జరిగింది.
ప్రపంచ నలుమూలల నుండి ఎందరో భారీకాయులు,
శక్తివంతులు, పరాక్రమవంతులు విచ్చేశారు,
కానీ వారందరిలోకల్లా అత్యంత చిన్నవాడు ఆ ఖడ్గాన్ని చేజిక్కించుకోగలడని రాసి ఉంది.
ఎన్నిసార్లు కింద పడినా గానీ అతనిలో స్థైర్యం సన్నగిల్లలేదు.
ఓటమిని అంగీకరించక, అతను పడిన ప్రతీసారి పైకి లేవసాగాడు,
ఎంతటి దెబ్బ అయినా ఏమీ చేయలేని నమ్మకమే అతని ఆయుధం.
అతనిలోని చెరగని ధైర్యాన్ని చూసి, మిగతావారు కూడా అతడిని నమ్మసాగారు.
ఎట్టకేలకు, అతని విజయానికి వారు హర్షాతిరేకం వ్యక్తం చేశారు.
ఆ పట్టుదల గల ధీరుడు, శాపాని పారద్రోలి, ఖడ్గానికి విముక్తి ప్రసాదించాడు.
రాజ్యంలో చిన్నవాళ్లు, పెద్దవాళ్లనే బేధం లేకుండా అందరూ కూడా, అంధకారాన్ని తరమాలంటే,
మనం కాంతి మీద మాత్రమే నమ్మకం ఉంచుకోవాలనే విషయాన్ని
ఆ రోజు తెలుసుకున్నారు.
ఇది చాలా బాగుంది. నాకు కాస్ట్యూమ్ పార్టీలంటే చాలా ఇష్టం.
ఎవర్లైట్ అనేది కేవలం పార్టీ మాత్రమే కాదు, జో.
అది మన ఆటలో సెలవు రోజు, దాన్నే మన ఆపీసులో మనం కూడా జరుపుకుంటున్నాం.
అది న్యూ ఇయర్ పార్టీలానే ఉంటుంది, కానీ ఇది అంతకన్నా గొప్పది.
అదిరిపోయే ఆహారం ఉంటుంది. లార్ప్ టోర్నమెంట్ కూడా ఉంటుంది.
"లార్ప్"? "లార్ప్" అంటే?
లైవ్-యాక్షన్ రోల్-ప్లే. మనం యుద్ధం చేస్తున్నట్టు ఆడతాం.
రబ్బరు ఖడ్గాలు లాంటి వాటితో అన్నమాట.
పోయిన సంవత్సరం ఎవరు గెలిచారో తెలుసా?
-ఐయాన్. -గెలవాలని అతని కోరిక.
-లూ? -ఇంకోసారి ఊహించి చెప్పు.
-పాపీ -నేను, జో. నేను గెలిచా.
ఆ చెత్త టోర్నమెంట్ ని నేనే గెలిచాను.
మంచిది. పిచ్చికొట్టుడు కొట్టొచ్చా లేక చిన్నపిల్లలు ఆడుకుంటున్నట్టు ఆడాలా?
జో, కాదు. చూడు.
మనం మళ్లీ ఆఫీసులోకి అడుగుపెట్టే తొలి అధికారిక రోజు ప్రత్యేకంగా ఉండాలని,
గాయపరుచుకొనేలా ఉండకూడదని ఐయాన్ కోరిక.
ఈ రోజు మ్యాజిక్ గురించి అన్నమాట.
-వావ్. -అవును.
అందరూ శ్రద్ధగా వినండి!
రాజుగారు, రాణిగారు విచ్చేశారు, అందరూ నిశ్శబ్దంగా ఉండండి.
-నా రాజభక్తిగల జనులారా... -మా.
మా రాజభక్తిగల జనులారా, మనం మరీ ఎక్కువ కాలం అంధకారంలో మగ్గిపోయాము.
మిత్రులారా, నిజంగా ఈ ఏడాదంతా పరమ చండాలంగా గడిచింది.
-కానీ ఈరోజు, నేను... -మేము.
ఈరోజు, మేము ఒక వీరుడిని కనిపెడతాము,
అతను తేజోదీప్త ఖడ్గాన్ని బయటకు తీస్తాడు.
అలాగే, కొత్త రోజును ఉదయింపజేస్తాడు!
నేడే ఎవర్లైట్.
భలే భలే!
ఎట్టకేలకు, రాత్రి ముగిసింది.
ఇక ఒక కొత్త రోజు ఉదయించనుంది!
మన పండుగల మంత్రి ఎక్కడ?
అది ఆన్ అయిందా? వాల్యూమ్ ఎక్కడ?
సీ.డబ్ల్యూ. మీ స్వరం గట్టిగా, అలాగే స్పష్టంగా వినబడుతోంది, నేస్తమా.
సరే.
అతి జాగ్రత్తగల మహారాణి గారి అభ్యర్థన మేరకు ఈ మహా మేధావి,
తన గృహము నుండే కార్యకలాపాలను పర్యవేక్షిస్తున్నాడు.
రాజ్యంలోనే అత్యంత మేధోసంపన్నుడి ప్రాణానికి ముప్పు ఏర్పడనివ్వలేము కదా?
మన మహారాణి తెలివిమంతురాలు, వివేకవంతురాలు.
అతని శరీర సౌష్టవం కన్నా అతని అహం చాలా గట్టిది.
భలే భలే!
తమ ధైర్యసాహసాలను పరీక్షింపదలచిన వారందరికీ సాదర ఆహ్వానం.
మీ ఖడ్గం గట్టిదే అయితే, మీ స్థైర్యంలో సత్తువ ఉంటే,
మీ పేరు ధీరాతిధీరుల రాతి మీద చెక్కింపబడుతుంది.
అలాగే, వెయివర్ ఫారమ్ మీద సంతకం చేయండి.
భలే భలే! అదీలెక్క, కానీ వెయివర్ ఫారమ్ మీద సంతకం మాత్రం చేయండి.
అవును, ఏవైనా గాయలైతే, వాటికి మేము బాధ్యులం కాదు.
వెయివర్ ఫారాలు. వచ్చి మీ వెయివర్ ఫారాలు తీసుకోండి, సన్నాసుల్లారా.
కేరొల్ తాగుందా?
తను కేరొల్ కాదు. ఆవిడ చిత్తడి ప్రాంతానికి సర్వాధికారిణి.
చూడు, ప్రతిఒక్కరికీ ఏదోక పాత్ర ఉంటుంది.
కానీ, తన పాత్ర మాత్రం సారాయిని కాస్త ఎక్కువగానే పుచ్చుకుంటోంది.
కానీ పర్వాలేదులే.
అదంతా వినోదంలో భాగమే, ఎందుకంటే, నేడు అందరూ తమ పాత్రల్లో జీవిస్తున్నారు.
బ్రాడ్. నువ్వు ఏ వేషమూ వేయేలేదే?
నేను పనికి వేషం వేసుకొనే వచ్చాను కదా.
-నీ పాత్ర ఏంటి? -నేను పరమ పావనమైన ఆల్బ్రెక్ట్ ని.
-అయితే, నువ్వు బ్రహ్మచారివా? -లేదు, నేనేమీ...
నేను ఇవి కల్పిత పాత్రలు అనుకున్నానే.
శతకోటి క్షమాపణలు, మహాప్రభు.
దేవుడా.
నవ్వేవాళ్ళు నవ్విపోదురుగాక నాకేంటి.
హేయ్, పాప్, ఏం చేస్తున్నావు? వేడుక ప్రారంభమవుతోంది.
అవును, నాకు తెలుసు. నేను నా కవచాన్ని ధరిస్తున్నాను.
ఏంటి? నువ్వు పోరాటంలో పాల్గొనకూడదు. ఇప్పుడు నువ్వు బాస్ వి.
బాసులు పోరాటాలలో పాల్గొనరు.
నేనెప్పుడూ టోర్నమెంట్లలో పాల్గొనలేదనే విషయాన్ని నువ్వు ఎప్పుడూ గమనించలేదా?
ఎందుకంటే, నువ్వు ఓడిపోయి, ఒక దద్దమ్మలా కనబడతావని నీకు భయం.
బాహాబాహి పోరులో ఈ ఆఫీసులో పనిచేసే వారిలో ఎవ్వరినైనా కానీ
నేను ఒంటిచేత్తో మట్టికరిపించగలను.
కానీ ఆ పని నేను చేయను, ఎందుకంటే ఎవర్లైట్ అనేది నా గురించి కాదు.
కానీ దాన్ని సృష్టించింది, నిన్ను రాజుగా ప్రకటించుకుంది నువ్వే కదా.
-అవునుమరి. కథలో పస ఉండాలి కదా. -దేవుడా.
అసలు నేను దేవుడిగా ఉందామనుకున్నాను,
కానీ ఈ కల్పిత అంశానికి రాజు అయితేనే బాగుంటుందని నాకు అనిపించింది.
-నీకు దేవుడు అయితే బాగుంటుందనిపిస్తోందా? -ఏదైనా కానీ, నేను పోరులో పాల్గొంటున్నా.
చూడు, పాపా, నువ్వు పోరులో పాల్గొనలేవు. ఈ సెలవురోజు వారికోసమని పెట్టబడింది.
ఉద్యోగులందరికీ గతేడాదిని మర్చిపోయి కొత్తగా ప్రారంభించడానికి ఇదొక అవకాశం.
"ఎట్టకేలకు, రాత్రి ముగిసింది, ఒక కొత్త రోజు ఉదయించనుంది."
సరే. నువ్వు టోర్నమెంట్ లో పాల్గొనకపోవడానికి గల కారణం
సిబ్బంది నైతిక స్థితి మీద నీకు శ్రద్ధ ఉండటమే కారణమని,
నా అగ్నిగోళం చేత చావుదెబ్బ తింటావనే భయం వల్ల కాదు అని ఒప్పుకుంటున్నానులే.
లొంగిపో.
సరే, నీకు అదృష్టం కలిసొచ్చింది. నేను వార్మప్ చేయలేదు.
రాజు గెలిచినా లాభం లేదు. దానికి ఎవ్వరూ కేరింతలు కొట్టరు.
వాళ్లకి వాళ్ళు ఊహించనివాడు గెలవాలి. వాళ్లకి రూడీ కావాలి.
రూడీ? అతడు ఏ శాఖలో పని చేస్తాడు?
రూడీ ఇక్కడ పని చేయడు. నేనో సినిమా పాత్ర గురించి మాట్లాడుతున్నా, తల్లీ.
విషయమేమిటంటే, ఎవ్వరూ ఊహించనివారు విజేతగా నిలవాలి. అటు చూడు.
కొన్నేళ్ళ క్రితం వింత పాప మెగ్ గెలిచింది.
2018లో బక్క పాల్ గెలిచాడు.
నమ్మబుద్ధి కాదు కానీ, గతేడాది డేవిడ్ గెలిచాడు.
-దాన్ని మాత్రం ఎవ్వరూ ఊహించి ఉండరు. -అవును.
ఒక్క నిమిషం. నీ ఉద్దేశం ఏంటి?
ఫలితాన్ని నేనే నిర్ణయిస్తాను. ప్రతీ ఏడాది, విజేత అవుతాడని ఎవ్వరూ ఊహించనివారిని
నేను ఎంచుకొని, వారే గెలిచేలా చేస్తాను,
తద్వారా, ప్రతిఒక్కరిలో వారు కూడా విజేత కావచ్చు అనే ఆశను కలిగిస్తాను.
కానీ వారు కాలేరా?
ఎలా అవుతారు, కానీ అవ్వగలరనే నమ్మకం వారికి ఉంటుంది,
అదే కదా ఎవర్లైట్ గొప్పతనం.
సరే, నాకు అర్థమైంది.
ఇప్పటిదాకా నేను విజేతగా నిలవలేకపోవడానికి గల కారణం,
నేనంత దారుణంగా ఓడిపోయేదాన్ని కాదు కాబట్టే కదా.
-అవును. -అవును.
-నీకేం కావాలంటే అది. అంతే కదా. -నువ్వన్నది నిజమే. ఇవాళ నేను పాల్గొనకూడదు.
నేను శారీరకంగా విజృంభిస్తాను కనుక నేను పొరపాటున గెలిచే అవకాశముంది.
ఇప్పుడు నీలో కూడా కలుగుతోంది. ఈ గొప్పదనం గురించే నేను చెప్పేది.
నువ్వు శారీరకంగా గెలుస్తావనే నమ్మకం నీకు కలుగుతుంది,
కానీ నిజానికి, నువ్వు గెలవలేవు, కానీ గెలవగలవనే నమ్మకం నీకు కలుగుతుంది.
-అవును, ఇప్పుడు నేను నీలాంటి దాన్ని. -అస్సలు కాదు.
అవును, నేను ఆడ రాజులాంటి దాన్ని.
అంటే రాణి కదా.
నేను విసిరింది నీకు బాగా గట్టిగా తగిలిందా ఏంటి?
సోదరసోదరీమణులారా, కొత్త రోజు ఉదయించడానికి సంబంధించిన టోర్నమెంట్ లో పాల్గొనడానికి
ముందుకు వచ్చి, మీ ధీరత్వం తగ్గకుండా చూసుకోండి.
ముందుగా, పొడగరి అరేలియస్ కి
భీకరబలికి మధ్య పోటీ.
-బాగానే ఉంది. -ఈ క్షణం కోసం నేను చాలా శ్రమించాను.
ఈ పవిత్రమైన రోజుకు గౌరవం తేవాలన్నదే నా కోరిక.
యోధులు సిద్ధమేనా? మొదలుపెట్టండి!
-అయ్యయ్యో. -అయ్యయ్యో.
నేను చనిపోయాను.
ఈ వేషం కోసం నలభై డాలర్లు ఖర్చు పెట్టాను.
విజేతగా నువ్వు ఎంచుకుంది తననేనా? టెస్టర్ అయితే ఎవ్వరూ ఊహించరులే.
అవును, టెస్టర్ ని ఎవ్వరూ ఊహించరు, కానీ తను మాత్రం కాదు. తను బుర్ర తీనేస్తుంది.
ఇప్పుడు మీ దృష్టి నా వైపు మళ్లింది కనుక,
నేను ఈ సందర్భంగా ఒక ముఖ్యమైన విషయం గురించి మాట్లాడదామనుకుంటున్నాను.
ఇది సరదాభరితమైన కల్పిత పాత్రల రోజు అని నాకు తెలుసు.
చెత్తలో చాలా ఆహారం పారేసి ఉందని నేను గమనించాను.
-అది వాస్తవ పరిస్థితిని విస్మరించడమే... -అవును, తను విసిగిస్తుంది.
అవును. కానీ నువ్వు బాగానే ఊహించావు.
గెలిచేది టెస్టర్ యే, కానీ తను కాదు. తను.
తనతో పోలిస్తే తను పర్వాలేదు కదా?
అవును. కానీ తను గెలిచే అవకాశం లేదు. తను యోధురాలు కాదు, వైద్యురాలు.
-దేవుడా, అవునా? -అవును.
కొట్లాడుకొనే టోర్నమెంట్ కి అసలు వైద్యులు ఎవరైనా వస్తారా?
ఏమో.
ఆగాగు. నాకో ఆలోచన తట్టింది.
ఒక విజేత కన్నా మెరుగైన విషయం ఇంకేమయ్యుంటుందో తెలుసా?
ఇద్దరు విజేతలు.
శ్రద్ధగా వినండి, సోదరసోదరీమణులారా. మీ రాణిగారు ఒక ప్రకటన చేయదలచారు.
బాగా ఆలోచించిన పిమ్మట, నేనేం నిర్ణయం...
-మేము. -మేము ఏం నిర్ణయం తీసుకున్నామంటే,
ఈ టోర్నమెంట్ ఫార్మాట్ ని మార్చాలని నిర్ణయం తీసుకున్నాం.
-ఇకమీదట, నా ఆదేశం ఏంటంటే... -మా ఆదేశం.
మా. వావ్, అలా చెప్పడం చాలా తేలిగ్గా ఉంది. "నేను" అని చెప్తుంటే బాగుంది.
-అది మానవ నైజం. -ఒక్క నిమిషం, ఏం జరుగుతోంది?
నోర్మూసుకో! నువ్వు నోర్మూసుకో!
-నేనేమీ... -ఇకమీదట,
టోర్నమెంట్ లో ఇద్దరిద్దరి మధ్య పోరు జరగాలి అని మేము ఆదేశిస్తున్నాము.
ఒక్క నిమిషం. మీరు నియమాలు మారుస్తున్నారా?
అవును. మమ్మల్ని నమ్మండి. ఇలా అయితే, మరింత మజా ఉంటుంది.
కనుక, మీ భాగస్వామి కోసం అక్కడున్న బ్రాకెట్ ని చూడండి.
టోర్నమెంట్ మధ్యలో మీరు ఫార్మాట్ ని మార్చలేరు. అది న్యాయం కాదు.
-నువ్వు, ఇంకో టెస్టర్ ఒక జట్టు. -ఇద్దరిద్దరు, బాబులూ.
-మనం ఇద్దరం కలిసి ఆడుతున్నాం. -ఒక్క నిమిషం. లేదు. ఏంటీ?
నువ్వు టోర్నమెంట్ లో పాల్గొంటున్నావు. కమాన్.
ఏమంటావు, సొగసరి లిలియానా? ఎముకలు విరగ్గొట్టడానికి సిద్ధమేనా?
నేను పాల్గొనలేను. నేను వైద్యురాలిని. వైద్యులు ఎవరి ఎముకలనూ విరగొట్టరు.
కానీ, ఎముకలను బాగు చేస్తారు కదా. పోరులో వారి వల్ల ప్రయోజనం ఉండవచ్చు.
-ఎముకలను బాగు చేసేదానిలాగానా? -ఒక గొప్ప ఎముకల డాక్టర్ లా.
-వెళ్లి కొన్ని ఎముకలను బాగు చేద్దాం పద. -అదీలెక్క!
వద్దు!
వద్దు! దయచేసి ఈ పని చేయవద్దు. నేను దారుణంగా ఓడిపోయేలా చేయవద్దు.
ఈ పోటీలో నాకు గెలిచే అవకాశం ఉంది, అది నీకూ తెలుసు.
జో, జో, కాస్త శాంతించు, అతనికి గెలిచిన చరిత్ర ఉంది, సరేనా?
ఓసారి అతనికి అవకాశం ఇచ్చి చూడు.
-కంగారుపడకు, నువ్వు కొందరిని చంపగలవు. -నేను కొందరిని చంపగలనా?
జో పాప, నువ్వు పోటీ ముగిసేలోపు చాలా మందిని,
లెక్కలేనంత మందిని చంపబోతున్నావు, సరేనా? కంగారుపడకు.
నేను నా వైరుల నెత్తురులో జలకాలాడగలనా?
బంగారం, కావాలంటే నువ్వు దాన్ని తాగవచ్చు కూడా,
అంటే, అనేక కారణాల వల్ల నేను ఈ పనిని చేయను కానీ,
కానీ నువ్వు దాన్ని లోషన్ గా కూడా రాసుకోవచ్చు.
-సరేనా, నన్ను నమ్ముతున్నావా? -నమ్ముతున్నాను.
-భలే భలే. -భలే భలే.
ఎందుకలా చేశావు?
మనం ఆ పిచ్చిదాన్ని గెలవనివ్వలేము,
అందుకే తనకి ఒక గుదిబండను ఏర్పాటు చేశాను.
నేనో తిరుగుబోతుని, ప్రేమికురాలిని
చిన్నారిని, తల్లిని
పాపిష్ఠి దానిని
సన్యాసినిని, నేను...
అబ్బా. సుసు పోసే దాకా కుదురుగా ఉండు
ఒక విషాదపు కల్పితం, నిస్సారమైన వాస్తవికత, రెండూ ఇక్కడ ఏకమయ్యాయి.
ఓ విషయం చెప్పనా, బ్రాడ్?
పక్కన నిలబడి జోకులేయడం చాలా తేలిక,
-కానీ నిజంగా కష్టమైనది ఏంటో తెలుసా? -దీని తర్వాత నిన్ను గౌరవించడమా?
ప్రమాదాన్ని ఎదుర్కొనడం.
బ్రెనే బ్రౌన్ అన్నట్టు "పైన పటారం లోన లొటారం"గా జీవించడానికి బదులుగా.
తను ఎవరో నాకు తెలీదు.
నిజంగానా? నీకు బ్రెనే బ్రౌన్ ఎవరో తెలీదా?
ఇప్పుడు అర్థమవుతుందిలే.
నేను నీకు కొన్ని లింక్స్ పంపుతా, బాసూ. తను నీ జీవితాన్ని మార్చేస్తుంది.
ఏదేమైనా...
ఎవర్లైట్ అనేది కేవలం ఒక సెలవు మాత్రమే కాదు.
అది ఒక ఆశాకిరణం, మనకి ఎన్ని కష్టాలొచ్చినా,
వాటిని అధిగమించి బయటపడటానికి కావలసిన ఆ ఆశాకిరణం మనలో ఉంటుంది.
వాటిని అధిగమించి బయటపడు, బాసూ.
సుసును డ్రెస్ మీద పోశావు.
ఇది డ్రెస్ కాదు, బ్రాడ్. ఇది ట్యూనిక్...
అయ్యో, నిజంగానే సుసు పోశాను.
హేయ్, బ్రహ్మచారీ! మనకి శత్రువుల నెత్తురును చిందించే పని ఉంది, పద.
సరే. నేను...
-వెంటనే! -అలాగే.
రాములమ్మ, పరమ పావనమైన ఆల్బ్రెక్ట్ జట్టుగా టోర్నమెంట్ మళ్లీ మొదలైంది.
సరే, రాములమ్మ. పరమ పావనమైన ఆల్బ్రెక్ట్ కిందటేడాది దీన్ని గెలిచాడు,
-కనుక అతను చెప్పేది విని... -ప్రారంభించండి!
అబ్బా!
హేయ్, హేయ్.
హేయ్, సరే, ఇక చాలు. మనం గెలిచాం, గెలుపు మనదే.
-బాబోయ్... -దేవుడా.
రాములమ్మ, పరమ పావనమైన ఆల్బ్రెక్ట్ గెలిచారు.
మీకు కావలసింది ఇదే కదా?
మీకు సంతోషంగా లేదా?
మనకి విలన్ అయితే దొరికింది. అందులో సందేహమే లేదు.
ఇప్పుడు మనం మన హీరోల కోసం చూడాలి. అంతే కదా?
అవును, అంతే. అంతే.
అగ్నిగోళం!
నాకేమీ కాలేదు! బాగానే ఉన్నాను. నేను బాగానే ఉన్నాను.
భలే భలే!
మన అరివీర భయంకర జంట,
భీకరబలి మరియు సొగసరి లిలియానా జట్టుకు...
తొక్కలే!
...పరమ పావనమైన ఆల్బ్రెక్ట్ మరియు నెత్తురు చూడాలని తపిస్తున్న
రాములమ్మ జట్టుకు మధ్య పోటీ.
-సిద్ధమేనా ఆల్బ్రెక్ట్? -ఏంటి, జోకా?
నువ్వు ఛాంపియన్ తో మాట్లాడు... నాకు తెలుసు నువ్వు...
ఆగండి, ఆగండి, ఆగండి.
ఏంటి సంగతి? నువ్వు ఒక పోరు మధ్యలో ఉన్నావు.
నన్ను కొడుతోంది. ఇది మంచి విషయం కాదు.
నువ్వు కూడా ఎదురుతిరగాలి, డేవిడ్. వాళ్లు నీ ప్రత్యర్థులు.
నేను జో గురించి చెప్తున్నాను. తను మరీ మొరటుగా ఆడుతోంది.
ఓ విషయం చెప్పనా?
ఇక చాలు.
తనతో ఆడటం నా వల్ల కాదు. నేను తప్పుకుంటున్నాను.
ఆగాగు, నువ్వు తప్పుకోలేవు. ఎవర్లైట్ లో తప్పుకోవడాలు ఉండకూడదు.
లేదు, నీ బలహీనతలు నీ ఆనందానికి అడ్డుగా వచ్చే సందర్భాలలో
"వద్దు" అని చెప్పడంలో తప్పు లేదని బ్రెనే బ్రౌన్ చెప్పింది.
ఎవరు?
నిజంగానా? నీకు కూడా బ్రెనే బ్రౌన్ ఎవరో తెలీదా?
-బ్రెనే బ్రౌన్ ఎవరో నీకు తెలుసా? -తెలీదు.
ఇది నమ్మలేకున్నాను... ఓ విషయం చెప్పనా?
ఇప్పుడు బాగా అర్థమవుతోందని మాత్రం చెప్పగలను.
బాగా అర్థమవుతోంది. నేను మీకు లింక్స్ పంపుతాను. ఇక్కడున్న అందరికీ పంపుతాను.
ఇక అంతే.
ఛాంపియన్ వైదొలగుతున్నాడు. ఇదివరకు సరదాగా ఉండేది.
-ఇది మంచిది కాదు, పాప్. -అతడికి తేరుకోవడానికి కాస్త సమయం ఇవ్వు.
పూర్తిచేయమని అతడిని ఒప్పించవచ్చు.
లేదు, అప్పుడు అతను గాయంతో పోరాడతాడు. అప్పుడు అతను అందరికన్నా బలహీనుడు అవుతాడు.
అతను ఒక కెర్రీ స్ట్రగ్ లా అందరూ అతనికి మద్దతుగా ఉంటారు.
నీకు కెర్రీ స్ట్రగ్ ఎవరో తెలీదు కదా.
నాకేమీ చెప్పాలని లేదు. నీకు కోపం వచ్చేస్తుంది. అతను సినిమాలో పాత్రనా?
కెర్రీ స్ట్రగ్ ఒలింపిక్స్ లో బంగారు పతకం సాధించి దేశ... ఏదైతే ఏంటిలే.
ఇప్పుడది ముఖ్యం కాదు.
మనం ఒక కొత్త విలన్ ని కనిపెట్టాలి.
నా దగ్గర ఒక ఆలోచన ఉంది.
బ్రాడ్, నువ్వు పోరులో పాల్గొనాలి?
అది నీకెలా తెలుసు?
మీరు చేయబోయే వాటిని ఊహించడం చాలా తేలిక.
నువ్వు వచ్చి టోర్నమెంట్ ని పూర్తి చేయాలి, అంతే.
లేదు, అది వెర్రి పని, నాకు నచ్చదు.
ఈ రోజును ఒక కాల్పనిక చెత్త అని నువ్వనుకుంటున్నావని మాకు తెలుసు,
కానీ వాళ్ళకి ఇది ముఖ్యమైన రోజు.
గతేడాది చాలా కష్టంగా గడిచింది,
కనుక సిబ్బందికి తమ తొలి రోజు సరదాగా ఉండాలని మేము అనుకున్నాం.
వీళ్ళు చాలా కష్టాలు పడ్డారు, కానీ వాళ్లు కృంగిపోలేదు.
ఇప్పుడు వాళ్లు ఇక్కడి దాకా అతికష్టం మీద వచ్చి, తాము చేయగలిగినంత చేస్తున్నారు.
ఇప్పుడు వాళ్ళు విజయవంతంగా దాన్ని నిలబెట్టుకోవాలి, ఎలాగంటే...
-రూడీలాగ. -ఛీ!
-కాదా? -తనకి కెర్రీ స్ట్రగ్ ఎవరో తెలీదు.
-సరే, నేను పాల్గొంటాను. -అదీలెక్క!
-మంచిది! ధన్యవాదాలు. -ధన్యవాదాలు.
కానీ నాదొక షరతు ఉంది.
నేను గెలిస్తే, మీరు ఎవర్లైట్ ని ఇంకెప్పుడూ జరపకూడదు.
ఏమంటారు?
-ఎందుకు ఇలా ప్రవర్తిస్తున్నావు? -ఎందుకు?
-చిన్నప్పుడు నిన్నెవ్వరూ హత్తుకోలేదా? -ఏం...
అది పిచ్చిగా ఉంటుంది, నాకు నచ్చదు, అది ఉండకూడదు. అదే నా షరతు. మీకు అంగీకారమేనా?
-సరే. -సరే.
ఇక, ఇప్పుడు కదనరంగంలోకి ఒక కొత్త పోటీదారు ప్రవేశించాడు,
ఒక కపటపూరిత కంత్రీగాడు, దుర్బుద్ధి గల తన సహచరిణితో కలిసి పోరు చేయబోతున్నాడు.
అతని పేరు...
బ్రాడ్.
ఏ బ్రాడ్?
ఫైనాన్స్ శాఖకు చెందిన బ్రాడ్.
కమాన్, గురూ. మరీ విరక్తిగా ప్రవర్తించకు.
దాన్ని సీరియస్ గా తీసుకో.
నేను సీరియస్ గానే తీసుకుంటున్నాను.
ఫెన్సింగ్ ద్వారా అందిన ఉపకారవేతనంతో నేను కళాశాలలో చేరాను.
బాగుంది.
ఇక పోరు మొదలుపెట్టండి.
-చచ్చిపో, లెస్బియన్! -ఏంటా మాట, జో.
అవును, నువ్వు విద్వేషపూరిత భాషని వాడుతున్నావు.
-"చచ్చిపో, తిరుగుబోతుదానా"? -అది చులకనగా ఉంది.
కేవలం "చచ్చిపో" అంటే?
-అది సరైనదే. -అది పర్వాలేదు.
సరే. చచ్చిపో!
లిలియానా?
ఇది బాగాలేదు!
రాములమ్మా?
నువ్వు చనిపోవాలి, జో.
తప్పదా?
-అవును, తప్పదు. -నువ్వు చనిపోవాలి, జో.
సరే.
నేను మిమ్మల్నందరినీ శపిస్తున్నాను! మీ ఇళ్లలో శని తాండవించును గాక,
మీ పిల్లలు కాలిపోయాక వచ్చే బూడిద వల్ల దగ్గుతూ
ఊపిరాడక నానా తంటాలు పడుతూ మీరు మరణించెదరుగాక!
-చాలా బాగా చెప్పావు. -గొప్ప చావు.
తను అప్పటికప్పుడు అలా అనేసిందా?
ధన్యవాదాలు. చాలా చాలా ధన్యవాదాలు.
ఇది చాలా సరదాగా ఉంది.
-చాలా బాగా చంపావు. -నాకు తెలుసు!
మనం గెలుస్తామని నాకనిపిస్తోంది. నిజంగానే మనం...
అయ్యో!
బ్రాడ్. నువ్వు నన్ను చంపేశావా?
నీ ప్రాణాన్ని హరించివేశాను. చాలా బాగా అనిపించింది.
నువ్వు పాపాత్ముడివి.
ఇది పర్వాలేదు. ఏం పర్వాలేదు. ఇది మంచిదే. మంచిదే.
నా చావుకు నువ్వు ప్రతీకారం తీర్చుకోవాలి, లిలియానా.
నువ్వు లేకుండా నేను పోరాడలేను.
నువ్వు పోరాడగలవు.
నువ్వు సాధించగలవు.
ఇప్పుడే మన విజేత ప్రాణం పోసుకుంటుంది.
సరే, బ్రాడ్.
మొదలుపెడదాం.
-కానివ్వండి! -అదీ!
లేదు. కమాన్.
-కమాన్, డానా. -నీ ఓటమి మొదలవుతోంది.
-కమాన్, డానా. -ఇక సెలవు.
అంతే, అంతే!
నువ్వు సాధించావు!
-అంతే. వెళ్లి ఖడ్గం తీసుకో. -అవును, దాన్ని తీసుకో!
కళాశాలలో నేను విలువిద్య నేర్చుకున్నాను.
సొగసరి లిలియానా చనిపోయింది.
విజేత...
ఫైనాన్స్ శాఖకు చెందిన బ్రాడ్.
బ్రాడ్ గెలిచాడా?
ఒక్కోసారి చెడుదే పైచేయి అవుతూ ఉంటుంది.
సరే, ఇక ఎవర్లైట్ అనేది ఉండదు అనుకుంటా.
-మీ రాజు, రాణి దానికి ఒప్పుకున్నారు. -ఒక్క నిమిషం. ఏంటి?
ఇక కలకాలం పాటు మీ రాజ్యాన్ని అంధకారమే ఏలుతుంది,
మీకు ఏ చెత్త డైలాగులు కావాలంటే అవి చెప్పుకోండి.
అదీ సంగతి!
అతను అబద్ధం చెప్తున్నాడు కదా?
లేదు.
-ఛీ. -బ్రాడ్ గెలిచాడంటే నమ్మలేకపోతున్నాను.
నేను నమ్ముతున్నాను, ఈ ఏడాది అంతా ఇలాగే పరమ చెత్తగా జరిగింది కదా.
చెత్తలోకల్లా పరమ చెత్త సంవత్సరం!
ఒక్కటంటే ఒక్క మంచి విషయం కూడా మనకి జరగలేదు.
కనీసం ఒక్క మంచి విషయం కూడా!
నువ్వు రాణిగా ఉన్న తొలి ఏడాడే ఇలా జరగడం
-యాదృచ్ఛికం కాదేమో. -అయితే దీనికి నేను బాధ్యురాలినా?
ఏమో. బహుశా ఈ రాజ్యానికి రాణి అవసరం లేదేమో.
-నీ బుద్ధి చూపించావులే. -ఏమో.
బహుశా రాణి ఉంటేనే...
ఒక్క నిమిషం. ఒక్క నిమిషం.
బ్రాడ్ అందరినీ ఓడించలేదు కదా. నువ్వూ, నేనూ ఇప్పటికీ పోరాడవచ్చు.
లేదు, పాప్. నేను నీకు చెప్పా కదా...
అవును, నాకు తెలుసు. బాసులు గెలుస్తుంటే చూడాలని ఎవరికీ ఉండదు.
అది మంచి కథ కాదు, కానీ మనకి ఇప్పుడు ఆ కథయే దిక్కు.
ఇది అస్సలు అర్థవంతంగానే లేదు.
కథలో, వృక్షం నుండి ఖడ్గాన్ని రాజు లాగలేకపోతాడు.
ఏంటి? ఖడ్గం ముఖ్యం కాదు.
ఒక్క నిమిషం. నీకు కథ అర్థం కాలేదా?
నాకెందుకు అర్థం కాదు. దాన్ని రాసింది నేనే కదా.
ఆ చిన్నవాడు గట్టివాడు కాబట్టి, అందరినీ తుక్కుతుక్కుగా ఓడిస్తాడు.
ఆ తర్వాత అతను వృక్షం నుండి ఖడ్గాన్ని లాగి, అంధకారాన్ని పొడుస్తాడు,
అప్పుడు అంధకారం ముక్కముక్కలై రాలిపోవడమో ఏదో జరుగుతుంది.
లేదు. కథలో మనం గ్రహించాల్సింది ఆశ కోల్పోకూడదనే విషయాన్ని.
అంధకారం అంటే విషాదం, ఆ విషాదాన్ని పారద్రోలగల ఏకైక మార్గం
కాంతిని ప్రసరింపజేయడం.
ఆ కాంతే ఆశ.
సరే, అలాగే. మరి ఆ ఖడ్గం దేన్ని సూచిస్తుంది?
ఇక్కడ ఖడ్గం ముఖ్యం కాదు.
నీ గురించి నాకు తెలుసు కాబట్టి, అది మట్టి బుర్ర కావచ్చు.
అవును.
విషయమేమిటంటే, మనం మట్టిబుర్రతో అంధకారాన్ని ఓడించలేము.
-నేను ఓడించగలను. -మూసుకో!
నువ్వు మట్టిబుర్రతో అంధకారాన్ని ఓడించలేవు,
పార్టీలు ఇచ్చి, టోర్నమెంట్ లో మాయ చేసి కూడా ఓడించలేవు.
కాంతిని నింపగల ఏకైక దారి, దాన్ని నింపగలవని నీకు నమ్మకం ఉండటమే.
ఇది ముగియలేదు.
ఎవర్లైట్ మళ్లీ జరిగే అవకాశం ఇంకా ఉంది.
నువ్వు నమ్మాలి, అంతే.
సరేమరి. ఇక మొదలుపెడదాం.
లొంగిపో, బ్రాడ్. నాకు నిన్ను చంపాలని లేదు.
లేదు, లేదు, లేదు.
ఇప్పుడు నేను బ్రాడ్ ని కాదు.
మీరు నన్ను చంపలేరు.
బాబోయ్.
ఎందుకంటే ఇప్పుడు నేను యోధుడిని కాదు.
కనీసం మనిషిని కూడా కాదు.
వామ్మోయ్!
ఎక్కడికీ పారిపోలేరు.
ఎక్కడా దాక్కోలేరు.
ఎందుకంటే...
నేనే... అంధకారాన్ని.
పోరాడాల్సిన అవసరమే లేదు.
లొంగిపో.
అంధకారానికి లొంగిపో!
అగ్నిగోళం!
బయటకు తీయ్!
వద్దు!
నువ్వు సాధించావు.
మనం సాధించాం.
ఏడిచారులే, సన్నాసుల్లారా.
ఎట్టకేలకు, రాత్రి ముగిసింది!
ఇక ఒక కొత్త రోజు ఉదయించనుంది!
భలే భలే!
దానితో అంధకారం తొలగిపోయింది.
రాజూ, రాణీ ఆనందాల్లో తేలియాడి, సంబరాలు చేసుకున్నారు.
మళ్లీ అంధకారం తిరిగి వస్తుందని వాళ్లకి తెలుసు,
కానీ, ఈ రోజున, ఈ ప్రత్యేకమైన రోజున...
వెలుతురు ఉంది.
ఉపశీర్షికలను అనువదించినది: అలేఖ్య